armvectores/hy_wikipedia_2023 huggingface dataset:
Էրիկ Դևիս

Էրիկ Խավիեր Դևիս Գրախալես (իսպ.՝ Erick Javier Davis Grajales, մարտի 31, 1991(1991-03-31), Կոլոն, Պանամա), պանամացի ֆուտբոլիստ, ԴԱԿ 1904 ակումբի և Պանամայի հավաքականի պաշտպան։ 2018 թվականի աշխարհի առաջնության մասնակից։


== Ակումբային կարիերա ==
Դևիսն իր կարիերան սկսել է «Արաբե Ունիդո» ակումբում։ 2008 թվականին թիմի հիմնական կազմում կատարել է իր նորամուտը Պանամայի առաջնությունում։ 2010 թվականին Էրիկ Դևիսը դարձել է երկրի չեմպիոն։ 2011 թվականին տեղափոխվել է ուրուգվայական «Ֆենիքս» ակումբ։ 2012 թվականի մայիսի 12-ին «Սերիտո» ակումբի դեմ խաղում նա կատարել է իր նորամուտը Ուրուգվայի առաջնությունում։ 2013 թվականին խաղային պրակտիկա ստանալու համար Էրիկ Դևիսը վարձավճարային հիմունքներով վերադարձել է «Արաբե Ունիդո»։
Նույն թվականի ամռանը նա տեղափոխվել է «Սպորտինգ Սան Միգելիտո»։ Հուլիսի 21-ին «Չորիլիո» ակումբի դեմ խաղում Դևիսը կատարել է իր նորամուտն այդ ակումբում։ Սեպտեմբերի 5-ին կայացած «Պլասա Ամադոր» ակումբի դեմ խաղում Դևիսը խփել է իր առաջին գոլը բարձրագույն մակարդակում։
2015 թվականին Էրիկ Դևիսը տեղափոխվել է Սլովակիայի ԴԱԿ 1904 ակումբ։ Սեպտեմբերի 22-ին «Սկալիցա» ակումբի դեմ խաղում կատարել է իր նորամուտը Սլովակիայի Սուպերլիգայում։ 2017 թվականի մարտի 11-ին կայացած «Ժիլինա» ակումբի դեմ խաղում Դևիսը խփել է իր առաջին գոլը ԴԱԿ 1904 ակումբի կազմում։


== Միջազգային կարիերա ==
2010 թվականի օգոստոսի 12-ին կայացած Վենեսուելայի հավաքականի դեմ ընկերական խաղում Էրիկ Դևիսը կատարել է իր նորամուտը Պանամայի հավաքականում։ 2011 թվականին Պանամայի երիտասարդական հավաքականի կազմում Էրիկը մասնակցել է ԿՈՆԿԱԿԱՖ-ի երիտասարդական գավաթի խաղարկությանը, որի ընթացքում մասնակցել է Սուրինամի, Հոնդուրասի, Մեքսիկայի և Գվատեմալայի երիտասարդական հավաքականների դեմ խաղերին։ Նույն թվականին Դևիսն ընդգրկվել է թիմի հայտացուցակում՝ մասնակցելու Կոլումբիայում անցկացվող աշխարհի երիտասարդական առաջնությանը, որի ընթացքում խաղացել է Ավստրիայի, Եգիպտոսի և Բրազիլիայի հավաքականների դեմ։
2011 թվականին Դևիսը նվաճել է բրոնզե մեդալ ԿՈՆԿԱԿԱՖ-ի ոսկե գավաթի խաղարկությունում։ Մրցաշարի ընթացքում նա մասնակցել է Կանադայի հավաքականի դեմ խաղին։
2015 թվականին Դևիսը երկրորդ անգամ դարձել է ԿՈՆԿԱԿԱՖ-ի ոսկե գավաթի խաղարկության բրոնզե մեդալակիր։ Մրցաշարի ընթացքում նա մասնակցել է Տրինիդադ և Տոբագոյի, Մեքսիկայի և երկու անգամ ԱՄՆ-ի հավաքականների դեմ խաղերին։
2017 թվականին Դևիսը երրորդ անգամ մասնակցել է ԿՈՆԿԱԿԱՖ-ի ոսկե գավաթի խաղարկությանը, որի ընթացքում մասնակցել է Նիկարագուայի հավաքականի դեմ խաղին։
2018 թվականին Էրիկ Դևիսը մասնակցել է Ռուսաստանում անցկացվող աշխարհի առաջնությանը։ Մրցաշարի ընթացքում նա մասնակցել է Բելգիայի և Անգլիայի հավաքականների դեմ խաղերին։


== Ձեռքբերումներ ==
Ակումբային
 «Արաբե Ունիդո»

 Պանամայի առաջնություն — Կլաուսուրա 2010Միջազգային
 Պանամա

 ԿՈՆԿԱԿԱՖ-ի ոսկե գավաթ — 2011
 ԿՈՆԿԱԿԱՖ-ի ոսկե գավաթ — 2015


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Ֆուտբոլիստի էջը - Sporting SM
Վիճակագրությունը National Football Teams կայքում(անգլ.)Պրոֆիլը transfermarkt.com կայքում(անգլ.)
Գոլտվա

Գոլտվա (ուկրաիներեն՝ Говтва), գյուղ Ուկրաինայի Պոլտավայի մարզի Կոզելշչինայի շրջանում։ Բնակավայրը նախկինում նաև անվանվել է Գոլտավ, Գոլտով, Գոլտվա, Օ́լտվա։
2001 թվականի տվյալներով Գոլտվա գյուղում բնակվում էր 417 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ար (չափման միավոր)

Անվան այլ կիրառումների համար տե՛ս՝ Ար (այլ կիրառումներ)Ար - մետրական համակարգում մակերեսի չափման միավոր։1 ար=1 դեկամետր²=100 մետր²=0,01 հեկտար


== Պատմություն ==
Ֆրանսիական հանրապետությունում օրենքով արն ամրագրվել է որպես մակերեսի պաշտոնական չափման միավոր հանրապետության երրորդ տարվա ժերմինալի 18-ին (1975 թվականի ապրիլի 7-ին)։ Նույն օրենքով քաղաքային կամ շուկայի հրապարակ, տարածություն իմաստով էլ սահմանվել է հենց ար անվանումը լատիներեն area բառից։ Բացի հեկտարից արից ածանցվող մակերեսի չափման միավորների շարքին է դասվում նաև դեկարը կամ դունամը, որը հավասար է 10 արի, ինչպես նաև թայլանդական ռաին, որը հավասար է 16 արի։


== Տես նաև ==
Հայկական չափման միավորներ
Բոլոտինո (գյուղ, Աուրգազինսկի շրջան)

Բոլոտինո (ռուս.՝ Болотино, բաշկիրերեն՝ Болотин), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 270 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աղջաքենդ (այլ կիրառումներ)

Աղջաքենդ կարող է վերաբերել՝

Շահումյան, գյուղ ԼՂՀ Շահումյանի շրջանում (ներկայումս բռնագրավված է Ադրբեջանի կողմից և վերանվանված է Աշաղի Աղջաքենդ։
Վերինշեն, գյուղ ԼՂՀ Շահումյանի շրջանում (ներկայումս բռնագրավված է Ադրբեջանի կողմից և վերանվանված է Յուխարի Աղջաքենդ։
Կոնստանտին Տոլոկոննիկով

Կոնստանտին Իգորևիչ Տոլոկոննիկով (ռուս.՝ Константи́н И́горевич Толоко́нников, փետրվարի 26, 1996(1996-02-26), Դոնի Ռոստով, Ռուսաստան), թեթևատլետ, միջին երկարության ռուս վազորդ, որը մասնագիտացած է 800 մետր վազքի մեջ։ Տոլոկոննիկովը 2013 թվականին Աշխարհի և Եվրոպայի երիտասարդական առաջնություններում շահել է արծաթե մեդալ։ 2015 թվականին Եվրոպայի պատանեկան առաջնությունում վաստակել է ոսկե մեդալ՝ 4 × 400 մետր փոխանցումային վազքում։
2013 թվականի Աշխարհի երիտասարդական առաջնությանը Տոլոկոննիկովը վերջին 100 մետրի ընթացքում առաջ է անցել հինգ մարզիկից, նաև այդ պատճառով նա ստացել է «երկրորդ Բորզակովսկի» կեղծանունը (Յուրի Բորզակովսկին ռուս մարզիկ է, 2004 թվականի Օլիմպիական չեմպիոն)։ 2015 թվականի Եվրոպայի թիմային առաջնությունների սուպեր լիգայում և նույն թվականի Եվրոպայի պատանեկան առաջնություններում նա հանդես է եկել նույն ոճով։
2015 թվականի օգոստոսին Տոլոկոննիկովը առաջին անգամ հաղթել է Ռուսաստանի ազգային առաջնությունում՝ 1:45.76 արդյունքով։ Սակայն այս վազքում նա սկզբում հետ չի ընկել, ինչի շնորհիվ հայտնի է, փոխարենը ամբողջ ընթացքում գլխավորել է վազքը։ Նման արդյունքով նա 2015 թվականի Աշխարհի առաջնության մասնակցելու որակավորում է  ստացել։ Մի քանի օր անց Տոլոկոննիկովն ընտրվել է այդ առաջնությունում որպես Ռուսաստանի մասնակից։


== Նվաճումներ ==


== Ծանոթագրություններ ==


== Արտաքին հղումներ ==
European Athletics profile
IAAF profile
Профиль Константина Толоконникова Archived 2016-03-04 at the Wayback Machine. на сайте all-athletics.com
Օբանտոն (այլ կիրառումներ)

Օբանտոն, կարող է վերաբերել՝

Օբանտոն - կանտոն Ֆրանսիայի Պիկարդիա շրջանում
Օբանտոն - համայնք Ֆրանսիայի Պիկարդիայի մարզում՝ Էնա գավառում
Դավիթ Գ (Աղվանքի կաթողիկոս)

Դավիթ Գ, հայ առաքելական եկեղեցու Աղվանից եկեղեցու կաթողիկոսության 25-րդ առաջնորդը, ով պաշտոնավարեց 9 տարի փոխարինելով նախկին, Դավիթ Բ, կաթողիկոսին։
Մովսես Կաղանկատվացին նրա մասին գրում է, որ Մեծ Կուենկա եպիսկոպոսությունից է նա և անհավատներին վաճառեց Դաստակերտն ու Սահմանախաչը։ Կիրակոս Գանձակեցու մոտ գրված է, որ ինքը վաճառել է«անհավատներին» Դաստակերտն ու Սախմանախաչը գյուղերը։


== Տես նաև ==
Մովսես Կաղանկատվացի
Ցուցակ Կովկասի Ալբանիայի եկեղեցու կաթողիկոսների


== Ծանոթագրություններ ==
Շոն Տոուբ

Շոն Տոուբ (անգլ.՝ Shaun Toub, ապրիլի 6, 1963(1963-04-06), Թեհրան, Իրան), իրանա-ամերիկացի դերասան, հայտնի է այն ֆիլմերից, որոնց շարքին են «Բախում»՝ մարմնավորում է Ֆարհադա, «Երկաթե մարդը» և «Քամու հետևից վազողը»։


== Կենսագրություն ==
Շոն Տոուբը ծնվել է Թեհրանում, մեծացել Մանչեստրում, Մեծ Բրիտանիա (նրա ընտանիքը հեռացել է Իրանից 1979 թվականի հեղափոխության ժամանակ)։ Արմատները իրանական հրեաներից են։ 14 տարեկանում գնում է Շվեյցարիա, երկու տարի բնակվելով Ատլանտյան օվկիանոսին հարակից, տեղափոխվում է Նաշուա (Նյու Հեմփշիր, ԱՄՆ), ավարտելու համար իր միջնակարգ կրթությունը։ Նա գրել է.
«Դպրոցի ամենածիծաղելի տղան, ունի ավելի մեծ շանսեր աշխարհում հաջողությունների հասնելու համար»։
Մասսաչուսեթսի քոլեջում երկու տարի սովորելուց հետո Շոն Տոուբը ընդունվում է Հարավային Կալիֆոռնիայի համալսարան։
Շոնը արդեն ակտիվորեն ներգրավված է լինում եվրոպական համայնքների գործունեության մեջ։ Ի շնորհիվ տարբեր բարեգործական ակցիաների և հրապարակավ ելույթների, նա ձգտում է ամրապնդել արվեստի դերը հասարակության և համայնքների կյանքում։
Տոուբը ստանում է Լոս-Անջելեսի Սեֆարդյան կինոփառատոնի Սեֆարդյան մրցանակը։
Ներկայումս Շոն Տոուբը ապրում է Լոս-Անջելեսում։


== Գործունեություն ==
Ի շնորհիվ խորաթափանց և տաղանդավոր գործակալի, նա իր բախտը գտնում է Հոլիվուդյան բեմում։ Շոունը բազում գովասանքների է արժանանում տարբեր էպիզոդներում (ավելի քան 100)և ֆիլմերում հայտնվելու համար։ Ամենահիշարժան գործը «Վատ տղաները» ֆիլմն է, Ուիլ Սմիթի և Մարտին Լոուրենսի հետ։
Նկարահանվե է ավելի քան 70 ֆիլմում։
Հայտնի է նաև «Տարերքների տիրակալը» ֆիլմից՝ Աիրոյի դերով, որը նկարվել է «Ավատար. Լեգենդ Աանգի մասին» մուլտֆիլմի հիման վրա և «Երկաթե մարդը» ֆիլմից՝ Ինսենի կերպարով։


=== Ֆիլմագրություն ===
Հասկալա

Հասկալա (եբրայերեն՝ השכלה‎, «լուսավորություն», ծագում է՝ սեխել, «առողջ դատողություն», «ինտելեկտ»), հրեական լուսավորություն, XVIII դարի երկրորդ կեսում Եվրոպայի հրեաների մոտ առաջացած շարժում, որը հանդես էր գալիս Լուսավորության դարաշրջանի արժեքների ընդունման, ինչպես նաև աշխարհիկ գիտությունների կրթման աճի, եբրայերենի և հրեաների պատմության ուսուցման համար։


== Շարժման հայտնի առաջնորդներ ==
Մոսես Մենդելսոն
Իսահակ Բեր Լեվինսոն
Դավիդ Ֆրիդլենդեր
Նաֆթալի Հիրց Վիսսելի
Բարուհ Յեյթելես
Աբրահամ Կոն


== Տես նաև ==
Բարենորոգչական հուդայականություն
Ջադիդականություն


== Գրականություն ==
M. Weissberg, Die Neuhebräische Aufklär.-Lit. in Galizien, 1898;
S. Fünn, Safa le-Neemanim, 1881;
H. Weiss, Zichronotai, 1895 и в Mimisrach u'mimaarow, I;
Gottlober, Hagisrah we-habinjah (Haboker Or, 1876—8) и в Haassif, I, 1884;
Zederbaum, Leket Amorim, 86—92; W. Jaabez, Migdalha-Meoh (Kenesseth Israel, I);
L. Rosenthal, Told. Chebrath marbe Haskalah, 1885—90;
M. Ehrenpreis, Lean (Haschiloach, I, 489—99);
I. Triwоss, Bichwod ha-Haskalah (Achiassaf, VIII);
M. Lilienblum, Aboth ha-Haskalah (ibidem, X);
B. Katz, Toldoth haskalath hajehudim (Hasman, 1903, I—III);
Շոնգույ

Շոնգույ (ռուս.՝ Шонгуй), գյուղ Ռուսաստանի Մուրմանսկի մարզի Կոլսկի շրջանի կազմում։
Բնակչությունը 2010 թվականին գրանցված տվյալներով կազմում էր 1038 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
AGS JH25

Բոլիդ AGS JH25 (անգլ.՝ AGS JH25), Միշել Կոստայի նախագծած մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1990 թվականի մրցարշավին մասնակցելու համար։


== Ծանոթագրություններ ==
Պետերիս Գաուդինշ

Պետերիս Գաուդինշ (լատիշ․՝ Pēteris Gaudiņš, հուլիսի 26, 1954(1954-07-26), Ռիգա, Լատվիական ԽՍՀ, ԽՍՀՄ), խորհրդային և լատվիական թատրոնի և կինոյի դերասան, ռեժիսոր։


== Կենսագրություն ==
Պետերիս Գաուդինը ծնվել է 1954 թվականի հուլիսի 26-ին Ռիգայում, բժիշկների ընտանիքում։ Նրա հայրը՝ պրոֆեսոր Էրնեստս Գաուդինշը (լատիշ․՝ Ernests Gaudiņš), Լատվիայի գլխավոր օտոլորինոլոգն էր։
Ավարտել է Ռիգայի ֆիզիկամաթեմատիկական թեքումով 1-ին միջնակարգ դպրոցը (1972), ինչպես նաև Լատվիայի Լատվիայի Յազեպ Վիտոլի անվան պետական կոնսերվատորիայի թատերական ֆակուլտետը (1977)։
Սովորել է Ռիգայի բժշկական ինստիտուտում (1972-1973), ինչպես նաև հաճախել է Ռիգայի կինոստուդիայի կինոդերասանի ժողովրդական ստուդիան։
1977 թվականին դարձել Յան Ռայնիսի անվան թատրոնի դերասան. այստեղ խաղացել է քնարական և հումորային դերեր։
Նկարահանվել է կինոյում։ Դեբյուտը կատարել է 1973 թվականին՝ նկարահանվելով ռեժիսոր Գունար Պիեսիսի «Փչի՛ր, քամի» ֆիլմում։


== Ֆիլմագրություն ==
1973 — Փչի՛ր, քամի — Գատին
1974 — Հարձակում գաղտնի ոստիկանության վրա — Չոմս
1976 — Մոտոցիկլիստների ամառը — Մարիս
1976 — Վարպետը — Արթուր Սկրուվե
1976 — Այս վտանգավոր դուռը դեպի պատշգամբ — Նորմունդ
1978 — Թատրոն — Ռոջեր, Ջուլիի որդին
1979 — Մի բաժակ ջուր — Արթուր Մեշեմ, թագավորական գվարդիայի կապիտան
1979 — Վիրավոր լռություն — Ստասիս Շալնա
1980 — Բուգից մինչև Վեսլա
1981 — 34-րդ շտապ օգնությունը — Պյոտր, ռազմական հակահրդեհային ուսումնարանի կուրսանտ
1982 — Բալլադ բարեսիրտ ասպետ Այվենհոյի մասին — Այվենհո
1982 — Մամա Մարիա — Բորիս Վիլդե
1983 — Հյուսիսի շրջմոլիկները
1984 — Կանկան անգլիական զբոսայգում — Նիկոլայ Մարտինեց
1985 — Խաղը կկայանա ցանկացած եղանակի — դատապաշտպան
1985 — Կրկնակի ծուղակ — Վալդիս Յանովիչ Վիթլոս, քննիչ
1987 — Լուսանկար կնոջ և վայրի վարազի հետ — Ռուդոլֆ, լուսանկարիչ
1988 — Իֆ դղյակի կալանավոր — Մակսիմիլյան Մորել
1989 — Պարերեկույթի դաշնակահար — Օյար Լազդա
1990 — Զիթարովների ընտանիքը — էպիզոդ
1990 — Շուն, որը կարող էր երգել — Լարս Կոնոն
1991 — Գանգստերները օվկիանոսում — Ստյուարթ Դոնալդ
1991 — Զևսի զենքը — Դըն Բարին երիտասարդ հասակում
1991 — Շուն, որը կարող էր երգել
1992 — Դուպլետ — սանիտար
1992 — Գլխի գինը — Ժանվյեի տեսուչ
2003 — Պիթոն — հրշեջ
2004 — Կարմիրկապելլա — գերմանական սպա
2004-2007 — Ռիգայի պահպանությունը — մայոր Բիշոֆ
2007 — Ուրիշի կյանք — Ուլդիս
2011 — Երազանքի հրաման 1935
2015 — Աստղով ծնվածը — հերոսուհու հայրը


== Ծանոթագրություններ ==
Մզերա

«Մզե» (վրաց.՝ მზერა), վրացական մասնավոր հեռուստաալիք, հիմնած գործարար և քաղաքական գործիչ Վանո Չխարթիշվիլիի կողմից 2012 թվականի սեպտեմբերին Լոնդոնում։


== Ծանոթագրություններ ==
Դերըկո-Ամո

Դերըկո-Ամո, գյուղ Արևմտյան Հայաստանում, Դիարբեքիրի վիլայեթի Բշերիկի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Դաշքեսան (այլ կիրառումներ)

Դաշքեսան, կարող է վերաբերել՝

Դաշքեսան - լեռ Փոքր Կովկաս լեռնահամակարգում
Դաշքեսան - լեռնագագաթ Փոքր Կովկաս լեռնահամակարգում
Անատոլի Լինին

Անատոլի Միխայլովիչ Լինին (ռուս.՝ Анатолий Михайлович Линин, 1901 - 1938), գրող, ռուս գրականության պատմաբան, Գրողների միության անդամ։


== Կենսագրություն ==
Անատոլի Լինինը ծնվել է 1901 թվականին` ուսուցչի ընտանիքում։ Ավարտել է Ադրբեջանի պետական համալսարանի պատմության և բանասիրության ֆակուլտետը։ 1928 թվականին մեկնել է Դոնի Ռոստով։ Ութ տարի ղեկավարել է Դոնի Ռոստովի մանկավարժական ինստիտուտի ռուս գրականության բաժինը, կատարել է մեծ հետազոտական աշխատանք։


== Ստեղծագործական ուղի ==
Անատոլի Միխայլովիչ Լինինի վաղ աշխատանքները նվիրված են եղել Ալեքսանդր Օստրովսկուն և Լեոնիդ Անդրեևին։
Ռոստովում Անատոլի Միխայլովիչը շարունակել է ուսումնասիրել Ալեքսանդր Օստրովսկու դրամատուրգիան և այդ թեմայով լույս է ընծայել «Օստրովսկու ստեղծագործական ուղին» խորագիրը կրող մենագրությունը։
Միխայլովիչի խմբագրությամբ լույս տեսած «Չեխովը և մեր երկրամասը» հավաքածուում գրել է մի շարք հոդվածներ և նյութեր Չեխովի մասին։ 1935 թվականին լույս է տեսել Լինինի` Ա. Մ. Գորկու, Ա. Ս. Սերաֆիմովիչի և Ա. Պ. Չեխովի մասին քննադատական ​​հոդվածների ժողովածուն։
Լինինը խորապես ուսումնասիրել է Ա. Պուշկինի Հյուսիսային Կովկաս կատարած այցի հետ կապված հարցերը։ Գրել է «Վոյսկա Դոնի պատմաբան Վ.Դ. Սուխորուկովը և Ա. Ս. Պուշկինը», այնուհետև` «Ա. Ս. Պուշկինը Դոնում» աշխատությունները։ Վերջին աշխատանքը տպագրվել է 1941 թվականին, այնուհետև վերահրատարակվել է 1949 թվականին։
Անատոլի Միխայլովիչ Լինինը մեծ աշխատանք է կատարել Ռոստովի գրողների կազմակերպությունում, բազմաթիվ հոդվածներ է հրապարակել Դոնի գրողների ստեղծագործությունների մասին։


== Ստեղծագործություններ ==
Литература по А.Н. Островскому. – Владикавказ, 1924.
Литературные очерки. - Ростов н/Д: Азчериздат, 1935.
За литературную, достойную эпоху. - Ростов н/Д: Азчериздат, 1936.
Творчество А.Н. Островского. - Ростов н/Д: Ростиздат, 1937.
А.С. Пушкин на Дону. - Ростов н/Д: Ростиздат, 1941, 1949.


== Գրականություն ==
Дон литературный. Писатели России. Шолоховский край. XIX—XXI вв.:справ. изд., Сост. Губанов Г. — Ростов н/Д, 2006. — 512 с. ISBN 5-481-00623-5.


== Արտաքին հղումներ ==
Генеральный алфавитный каталог книг на русском языке (1725 - 1998)
Линин, Анатолий Михайлович - Творчество А. Н. Островского
ПАМЯТИ А. М. ЛИНИНА
А. С. Пушкин на Дону
А. С. Пушкин на Дону
Սիդհիրգանջ

Սիդհիրգանջ, Բանգլադեշի ամենահին արդյունաբերական քաղաքներից մեկը։ Գտնվում է Շիտալակշյա գետի Նարայանգանջի ափին։ Սիդհիրգանջի արդյունաբերական գոտին ունի ավելի քան 15 հազար գործարան և արդյունաբերական ձեռնարկություն։ Ադամջի Միլսը հիմնադրվել է Սիդհիրգանջում 1951 թվականին և ժամանակին եղել է աշխարհի ամենամեծ ջուտի գործարանը։ Այս քաղաքը նաև երկրի ամենամեծ արտահանողներից է։ 2018–2019 թվականներին Ադամջիի արտահանման վերամշակման գոտի Սիդհիրգանջում արտահանել է ավելի քան 4 մլրդ ԱՄՆ դոլարի ապրանք։


== Պատմություն ==
Հին ժամանակներից Սիդհիրգանջը հայտնի էր Իր բարենպաստ աշխարհագրական դիրքի շնորհիվ։ Սիդհիրգանջը պատմականորեն օգտագործվել է որպես նավահանգստային քաղաք և մասնագիտացել է ձեռքի ջուլհակներից մուսլինի արտադրության մեջ։ Որպես դարպաս դեպի Դաքա, Նարայանգանջի տնտեսական գործունեությունը մեծապես նպաստում էր Սիդհիրգանջին, և այն կոչվում էր նաև Արևելքի Դանդի։
Բանգլադեշում ջամդանի մուսլին հյուսելու ավանդական արվեստը ներառվել է ՅՈՒՆԵՍԿՕ-ի մարդկության բանավոր և ոչ նյութական ժառանգության գլուխգործոցների ցանկում։ Բանգլադեշի ազատագրական պատերազմում պատերազմի հերոս Շաֆի Իմամ Ռումիի գլխավոր նպատակն էր ռմբակոծել Սիդհիրգանջ էլեկտրակայանը։


== Էլեկտրակայան ==
Սիդհիրգանջն ունի չորս էլեկտրակայան ընդհանուր և արտադրելով ավելի քան 400 ՄՎտ էլեկտրաէներգիա արտադրողakan հզորությամբ։ Նոր էլեկտրակայանը, որը կոչվում է Սիդհիրգանջi բարձրագույն էլեկտրակայան, նախատեսվում է ավարտել մինչև 2018 թվականի հունիսի 30-ը, 10 տարվա շինարարությունից հետո, որի ընդհանուր արժեքը 470 միլիոն դոլար է։


== Հղումներ ==
Երևանի աշխարհաքաղաքական ակումբ

Երևանի աշխարհաքաղաքական ակումբ (ԵԱԱ), Երևանում գործող գիտահետազոտական կազմակերպություն։ Ակումբի առաջնորդն ու գաղափարախոսը քաղաքագետ և վերլուծաբան Ռուբեն Բարենցն է, ակումբի ղեկավարը՝ Արման Բոշյանը։


== Գործունեություն ==
Ինչպես նշված է ակումբի պաշտոնական կայքում, այն զբաղվում է աշխարհաքաղաքականության, քաղաքագիտության, քաղաքական աշխարհագրության, գլոբալիստիկայի, էզոթերիկայի ոլորտներում գիտական և լուսավորչական գործունեությամբ։ Ակումբը «կազմակերպություն է ազատամիտ, Հայրենիքը, ազգը, ընտանիքը սիրող, մարդկության, և առաջին հերթին հայ և եղբայրական ազգերի ճակատագրին ոչ անտարբեր մարդկանց համար»։
Ինչպես նշված է ակումբի պաշտոնական կայքում, «այն չի խառնվում քաղաքական ինտրիգներին, խաղերի և իրադարձություններին ինչպես Հայաստանի ներսում, այդպես էլ արտասահմանում»։ Բացի այդ, ակումբը չի հարում որևէ քաղաքական կուսակցության, ուժի կամ թեկնածուի։ Ակումբի ներքին քաղաքական դիրքորոշումը չեզոք է՝ ԵԱԱ-ի անունից ելույթ ունենալու որևէ փորձերը առանց ներքին քաղաքական դիրքորոշման չեզոքության հանգեցնում են ակումբից հեռացման։
Ակումբը կազմակերպում է սեմինարներ, հրապարակային ելույթներ, գրքերի, հոդվածների ժողովածուների, պարբերականների հրատարակում, ինչպես նաև աջակցում է «այս թե այն հեղինակներին, գիտական աշխատողներին կամ ուղղակի ազգի հայրենասերներին»։
Ինչպես նշված է ակումբի պաշտոնական կայքում, ակումբի ֆինանսավորումը կատարվում է ակումբի անդամների ընկերակցական նվիրատվությունների միջոցով։


== Ղեկավարություն ==
Ակումբի ղեկավարը (այժմ՝ Արման Բոշյան), որոշումներ է կայացնում այս կամ այն միջոցառման, ելույթի, հրապարակման կայացման վերաբերյալ և ներկայացնում է այն խորհրդի քննարկմանը։ Ակումբի խորհուրդը քննարկում է ակումբի ընթացիկ խնդիրները և դրանց իրականացման ճանապարհները։


== Արտաքին հղումներ ==
Պաշտոնական կայք


== Ծանոթագրություններ ==
Միգուլինսկի

Միգուլինսկի (ռուս.՝ Мигулинская), գյուղ (ստանիցա) Ռուսաստանի Դաշնության Ռոստովի մարզի Վերխնեդոնսկի շրջանում։ Միգուլինսկի գյուղական համայնքի վարչական կենտրոնն է։ 
Բնակչությունը կազմում է 1700 մարդ։
Աղբուլաղի լեռնաշղթա

Աղբուլաղ, լեռներ Հայկական Պար լեռնահամակարգում, նրա միջին մասում։ Ունի հրաբխային ծագում։ Այստեղ գտնվում է համանուն լեռնանցքը։ Նշանակված է Կովկասի 5-վերստանոց քարտեզում։


== Ծանոթագրություններ ==
Օլորիս

Օլորիս (իսպ.՝ Olóriz), մունիցիպալիտետ Իսպանիայում։ Գտնվում է Նավառա ինքնավար համայնքում՝ Նավառա նահանգի Տաֆալյա շրջանում։ Բնակչությունը կազմում է 194 մարդ (2010 թվական)։ Վարչական կենտրոնից գտնվում է 24 կմ հեռավորության վրա։


== Ծանոթագրություններ ==
Կարանաևո (գյուղ, Մեչետլինսկի շրջան)

Անվան այլ կիրառումների համար տե՛ս՝ ԿարանաևոԿարանաևո (ռուս.՝ Каранаево, բաշկիրերեն՝ Ҡаранай), գյուղ Ռուսաստանի Բաշկորտոստան հանրապետության Մեչետլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 185 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուսկի Սասկուլ

Ռուսկի Սասկուլ (ռուս.՝ Русский Саскуль, բաշկիրերեն՝ Урыҫ Һаҫыҡкүле), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 412 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ծանոթացեք Ֆաքերների հետ

«Ծանոթացեք Ֆաքերների հետ» (անգլ.՝ Meet the Fockers; ԱՄՆ, 2004), «Ծանոթացեք ծնողների հետ» կատակերգության շարունակությունը։ 2010 թվականին դուրս է եկել շարքի երրորդ մասը՝ «Ծանոթացեք Ֆաքերների հետ 2»։


== Սյուժեն ==
Այն բանից հետո, երբ Ջեք Բյորնսը թույլատվություն է տալիս Գրեգ Ֆակերին ամուսնանալ իր դստեր՝ Պեմի հետ, Գրեգը որոշում է ծանոթացել իր նոր ընտանիքին ծնողների հետ։ Դրա համար Բյորնսների ընտանիքը՝ Ջեկ Բյորնսը, նրա կին Դինան, փոքրիկ Ջեքը (նրա թոռնիկը) և դեռ չամուսնացած Գրեգը և Պեմը մեկնում են Մայամի։ Բայց Բյորսների ընտանիքի համար Գրեգի ծնողների՝ Ռոզի և իբր փաստաբան Բերնարդի հետ մեծ անակնկալ չեղավ։ Չէ որ ի՞նչ կարելի է սպասել ծնողներից, ովքեր իրենց որդուն անվանել են Գեյլորդ․ առնվազն այն, որ նրանք ունեն հումորի զգացում․․․


== Դերերում ==


== Հետաքրքիր փաստեր ==
Ֆիլմի ստեղծողները ստիպված եղան ապացուցել, որ գոյություն ունի Ֆակեր (անգլ.՝ Focker) ազգանունով մարդ, այլ դեպքում Ամերիկայի Կինոընկերությունների Ասոցիացիան թույլ չէր տա ցուցադրել ֆիլմը, անվան անգլերեն հայհոյանքի հետ նմանության պատճառով։


== Ծանոթագրություններ ==


== Արտաքին հղումներ ==
Պաշտոնական կայք Archived 2007-06-11 at the Wayback Machine.(անգլ.)
«Ծանոթություն Ֆակերների հետ»(անգլ.) ֆիլմը Internet Movie Database կայքում
Հաբեկի ծնունդը

Հաբեկի ծնունդը (հանգըլ:하백의 신부 2017, RR:Habaekui Shinbu 2017), հարավկորեական հեռուստատեսային դորամա, այն ստեղծվել է 2006 թվականին՝ Յուն Մի Կյոնգի կողմից, ով գրել է նաև «Գետի աստծո հարսնացուն» դրաման։ Դրամայի դերասաններն են ՝ Շին Սե Կյոնը, Նամ Ջու Հյուկը, Լիմ Ջու Հուան և Գոն Մյոն։ Այն թողարկվել է tvN ընկերության կողմից ցուցադրվելով ամեն երկուշաբթի և երեքշաբթի օրերին ժամը 22:55-ին, 2017 թվականի հուլիսի 3-ից մինչև օգոստոսի 22-ը։


== Համառոտագիր ==
Երբ նարցիստիկ ջրի աստված Հե Բեկը (Նամ Ջու Հյոկ) այցելում է երկիր, որ գտնի այնպիսի քար, որն այնքան հզոր կլինի որ կարողանա օգնել իր գահի համար, նա իր հարսնացու-ծառայի օգնության կարիքն ուներ, հոգեբույժ Սո Այի (Շին Սո Կյոնգ), ում ընտանիքը շատ տարիներ ծառայել է ջրի աստվածներին։ Խնդիրն այն էր, որ նրանց ընտանիքն աստվածներին չէր հավատում և նրա նենգության պատճառով ջրի աստվածները շատ են տառապել։ Նյութերը նույնիսկ անծանոթ էին, երբ քամու աստված Բի Րյոմը (Գոն Մյոն), ջրի աստվածուհի Մու Րանը և կիսաաստված Հու Են (Լի Ջու Հուան) բարդացնում են իրավիճակը։


== Դերեր ==


=== Գլխավոր դերեր ===
Շին Սե Կյոն - Յուն Սո Աի դերումՆյարդաբան, ով արդեն փորձ ուներ, նա ուներ շատ պարտքեր և շուտով նա դարձավ աստծու որդու հարսնացուն։

Նամ Ջու Հյուկ - Հե Բեքի դերումՋրի աստվածը, ով պիտի դառնար ջրերի երկրի թագավորը և աստվածների թագավորության կայսրը։ Նա ժամանակավորապես կորցրեց իր լիազորությունները, երբ նա գտնվում էր ժամանակակից Սեուլում և փրկեց Սո Աին։

Լիմ Ջու Հուա - Շին Հու Եի դերումԿիսաստվածը, ով գտնվում էր CEO-ի հովանավորության տակ։ Նա սկզբում լավ հարաբերությունների մեջ չէր Սո Աի հետ, սակայն նա սիրահարվում է նրան։

Կրիստալ Ջոն (Ջոն Սու Ջոն վարկանիշը) - Մու Րաի և Հյե Րաի դերումՋրի աստվածը, ով հարյուրավոր տարիներ ապրել է մարդկանց մեջ։ Նա իր գեղեցկության շնորհիվ դարձավ դերասանուհի։ Նա սիրում էր Հի Բեքին, և չէր սիրում Սո Աին։

Գոն Մյոն - Բի Րյոմի\Ան ԲինՔամու աստվածը ով սիրում է Մու Րաին, չնայած որ գիտեր որ նա սիրում էր Հի Բեքին։


=== Երկրորդական դերեր ===


==== Ատվածների աշխարհ ====
Լի Գոն Յոն - ավագ քահանայի դերում
Փակ Կյու Շին - Նամ Սու Ռիի դերումԱստվածների ծառան։

Լի Դալ Հյոն - Ջու Կուլ Ռինի դերումԱգահ աստված։

Քիմ Թե Հուան - Ջին Կունի դերում


=== Մարդկանց աշխարհ ===
Շին Ջի Հուն - Յու Սանգ Յուի դերում
Չոի Ու Ռի - Ջու Յում Միի դերում
Ջոնգ Դոնգ Հուան - շաման Շին Դոնգ Մանի դերում
Բե Նու Ռի - Շին Ջի Յայի դերում
Սոնգ Ուոն Գուն - Մինի քարտուղարի դերում


=== Տևական դերեր ===


=== Հատուկ ելույթները ===
Պակ Հե Վոն - Հյոնգ Սիկի դերումՍանգ Յուի փեսացուն (էպիզոդ 16)

Յանգ Դոնգ Գուն - Ջու Դոնգի դերում
Ջո Ջոնգ Չի - Մա Բոնգ Յոլի դերում (էպիզոդ 1-2)
Գա Դուկ Հի - բանկի աշխատակցի դերում
Նամ Չանգ Հի - Սքեյթբորդի մրցաշարի հյուրը
Ջոն Սո Մին - հիվանդի դերում (էպիզոդ 4)


== Արտադրություն ==
Առաջին անգամ հեռարձակվել է 2015 թվականին, որի իրական տարբերակը ստեղծել Ջոնգ Յուն Ջոնգը, ով նաև գրել է «Արենդ և մագիստատուրա» (2012), «Մոնսթար» (2013), «Միսենգ» (2014): Սերիան էկրաններ է վերադառնալու և դառնալու է Սեուլի ժամանակակից պատմություններից մեկը։ Սցենարի առաջին ընթերցումը տեղի է ունեցել 2017 թվականի մարտի 16-ին Սանգամ Դոնգում, Սեուլ, Հարավային Կորեա, հիմնական լուսակնարչության հետ միասին։


== Իրական սաունթրեք ==


=== OST Մաս 1 ===


== Ծանոթագրություններ ==
Գետազատ

Գետազատ,
գյուղ Հայաստանի Հանրապետության Արարատի մարզի Արտաշատի տարածաշրջանում, Ազատ գետի աջ ափին։ Բարձրությունը ծովի մակերևույթից՝ 930 մետր, հեռավորությունը մարզկենտրոնից՝ 12 կմ հյուսիս։


== Բնակչություն ==
Ըստ ՀՀ 2011 թ. մարդահամարի արդյունքների` Գետազատի մշտական բնակչությունը կազմել է 1882, առկա բնակչությունը` 1833 մարդ։ Բնակիչները հայեր են, որոնց մի մասի նախնիները գաղթել են 1828-1829 թթ. Խոյի և Սալմաստի գյուղերից։
Գետազատի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է այգեգործությամբ, բանջարաբուծությամբյ, անասնապահությամբ և թռչնաբուծությամբ։


== Պատմամշակութային հուշարձաններ ==
Գյուղից 1 կմ հյուսիս գտնվում է Տիկնունի ամրոց (Թագավորի պալատ) բնակատեղին (4-17դդ.)։ Գյուղի կենտրոնում է գտնվում սբ. Աստվածածին եկեղեցին (1841 թ.), իսկ արևելյան մասում՝ սբ. Սարգիս եկեղեցին։


== Տես նաև ==
Գետազատի պատմության և մշակույթի անշարժ հուշարձանների ցանկ


== Ծանոթագրություններ ==
Բհավնագար

Բհավնագար (գուջարաթի՝ ભાવનગર, հինդի՝ भावनगर, անգլ.՝ Bhavnagar), քաղաք և նավահանգիստ է Հնդկաստանի հյուսսիս-արևմուտքում, Գուջարաթ նահանգում, Կատհիյավար թերակղզում,Արաբական ծովի Կամբեյի ծոցում։ Բնակչությունը կազմում է 510 974 մարդ (2001)։ Հիմնվել է 1723 թվականին Բհավսինջի Գոհիլի կողմից։ 
593 768 հանդիսանում է Բհավնագար շրջանի վարչական կենտրոնը, որը 1807 թվականին դարձել էր բրիտանական պրոտեկտորատ։ Բհավնագարը նաև անվանում են Սաուրաշտրիի մշակութային մայրաքաղաք։
Բհավնագարն ունի արևադարձային շոգ և խոնավ կլիմա մարտից մինչև հունիսի կեսերը շոգ և չոր եղանակով, ինչից  հետո հունիսի կեսից մինչև հոկտեմբեր սկսվում է մուսսոնի խոնավ սեզոնը, երբ քաղաքը ստանում է մոտավորապես 550 մմ տեղումներ։ Նոյեմբեր-դեկտեմբեր ամիսները բարեխառն են, միջին ջերմաստիճանը մոտավորապես 20 °C է  ցածր խոնավության պայմաններում։ Ծովին մոտ լինելու պատճառով կլիման խոնավ է մնում ամբողջ տարվա ընթացքում։


== Ժողովրդագրություն ==
Հնդկաստանի 2011 թվականի մարդահամարի տվյալներով Բհավնագարի բնակչությունը կազմել է 593 768 մարդ։Բհավնագարն ունի կրթվածության միջին մակարդակ 86% (տղամարդկանց՝ 91%, կանանց՝ 80% կրթվածության մակարդակով), ինչը բարձր է երկրի միջին մակարդակից 59,5%։ Բնակչության 10% 6 տարեկանից փոքր է։ Չափահաս տղամարդիկ կազմում են բնակչության 52%, կանայք՝ 48%։


== Ծանոթագրություններ ==
Տարաս Շևչենկոյի կիսանդրի (Կրասնոդար)

Անվան այլ կիրառումների համար տե՛ս՝ Տարաս Շևչենկոյի հուշարձան (այլ կիրառումներ)Տարաս Շևչենկոյի կիսանդրի (ռուս.՝ Бюст Тараса Шевченко), ուկրաինացի մեծանուն բանաստեղծ Տարաս Գրիգորևիչ Շևչենկոյի հուշարձանը Ռուսաստանի Դաշնության Կրասնոդար քաղաքում։ Բացվել է 1980 թվականին` նրա անվան փողոցի և քաղաքի տրանսպորտային գլխավոր զարկերակներից մեկի` Ստավրոպոլսկայա փողոցի խաչմերուկում։ Կիսանդրին Ռուսաստանի Դաշնության մշակութային ժառանգության տարածաշրջանային նշանակության օբյեկտ է և պահպանվում է պետության կողմից։


== Տվյալներ ==
Հուշարձանը հայտնի մոնումենտալիստ քանդակագործ Իվան Պետրովիչ Շմագունի քանդակագործական ստեղծագործությունն է։ Նրա աշխատանքներից են ոչ միայն Ստավրոպոլսկայա և Շևչենկոյի փողոցների խաչմերուկում տեղադրված Տարաս Շևչենկոյի կիսանդրին, այլև շատ այլ կոթողներ Կրասնոդարում և այլ քաղաքներում։ Կիսանդրու ճարտարապետն է Վալերի Տիմոֆեևիչ Գոլովերովը։

Կիսանդրու բացումը տեղի է ունեցել 1980 թվականին։ Կիսանդրին տեղադրված է Ստավրոպոլսկայա փողոցի թիվ 85 շենքի հարևանությամբ։
Կիսանդրին պատրաստված է բետոնից` մարմարի փշրանքի հավելումով։ Բանաստեղծը պատկերված է տարեց հասակում, առանց գլխարկի։ Նրա ձեռքերը ծալված են կրծքի մոտ։ Կիսանդրին ասես դուրս է գալիս պատի միջից։ Կիսանդրու պատվանդանին փակցված է ուկրաինացի բանաստեղծի ստորագրությունը։
Ուկրաինացի բանաստեղծ Տարաս Շևչենկոյի կիսանդրին Կրասնոդարում Ռուսաստանի Դաշնության մշակութային ժառանգության տարածաշրջանային նշանակության օբյեկտ է և պահպանվում է պետության կողմից։


== Ծանոթագրություններ ==
Բադ Քյոթցթինգ

Բադ Քյոթցթինգ (գերմ.՝ Bad Kötzting), կոմունա Գերմանիայում, Բավարիա երկրամասում։
Գտնվում է Վերին Պֆալց վարչական շրջանի ենթակայության ներքո։ Կոմունան տեղակայված է Կամ շրջանում։ Բնակչությունը կազմում է 7256 մարդ (2010 թվականի 31 դեկտեմբերի տվյալներով), տարածքը՝ 62,17։ Պաշտոնական կոդը՝ '09 3 72 137։
Կոմունան ստորաբաժանվում է 13 գյուղական համայնքների։


== Ծանոթագրություններ ==


== Պատկերասրահ ==

		
		
		


== Արտաքին հղումներ ==
Պաշտոնական կայքа
Լ. Ի. Դոլգովի տուն

Դ. Ի. Դոլգովի տուն (ռուս.՝ Дом Л. И. Долго́ва), Մոսկվայում գտնվող ճարտարապետական հուշարձան։


== Պատմություն ==

Շենքը կառուցվել է 1770 թվականին ճարտարապետ Վասիլի Բաժենովի նախագծով, որը տիտուլյար խորհրդական Լուկա Իվանովիչ Դոլգովի ազգականն էր և ազնվականի տիտղոս էր ստացել Մոսկվայում 1770-1772 թթ. ժանտախտի համաճարակի ժամանակ բարեգործության համար։ Կառույցի հաջորդ սեփականատերն է եղել Լուկա Դոլգովի կինը՝ Սուսաննա Ֆիլիպովնան։ 1812 թվականի Մոսկվայի հրդեհից հետո շենքը վերականգնել է վաճառական Եգոր Ֆեդովովիչ Շեստովը, ով դարձել է շենքի նոր սեփականատերը։
Մոտավորապես 1873 թվականին շենքը ձեռք է բերել «Վ. Շչենկով և որդիներ» առևտրի տան ստեղծող և վաճառական Վլադիմիր Վլասովիչ Շչենկովը (1828-1903 թթ.), որը 1891-1892 թթ. շենքը վերակառուցել է Պյոտր Պավլովիչ Զիկովի նախագծով։ Տան սեփականատիրոջ մահից հետո տունը, ըստ կտակի, անցել է Վլադիմիր Վլասովիչի կնոջը՝ Մարիա Սերգեևնային և նրանց չորս որդիներին։
1920-ական թվականներից ի վեր կառույցը եղել է բնակելի շենք։ 1973 թվականին առանձնատանը բացվել է Մոսկվայի Դերժինսկի շրջանի ԶԱԳՍ-ը։ Լ. Ի. Դոլգովի տունը համարվում է  դաշնային նշանակության մշակութային ժառանգության օբյեկտ։


== Ճարտարապետություն ==
Սկզբում շենքն ունեցել է բնակելի երրորդ հարկ, որտեղ եղել են ննջարաններ և անկյունային գրասենյակներ։ Դորիական օրդերում որմնասյուների ճակատը ձևավորվել է դեկորներով, մեծ պատուհանները խոշոր քիվերով։ Առաջին հարկի կենտրոնական դահլիճի պատուհանները նայում էին բակ։
1838 թվականի վերականգնման ժամանակ վերացվել է հրդեհի ավերած վերին հարկը, իսկ ճակատը կորցրել է քառանկյուն որմնասյուները և մնացել անփոփոխ։ Տան կառուցապատման ժամանակ ստեղծվել է անֆիլադ։


== Ծանոթագրություններ ==


== Արտաքին հղումներ ==
Дом И. Л. Долгова — Знаменитые и известные исторические здания и дома Москвы
ДЕПАРТАМЕНТ КУЛЬТУРНОГО НАСЛЕДИЯ ГОРОДА МОСКВЫ — Дом Долгова, 1770 г., арх. В. И. Баженов Archived 2020-08-14 at the Wayback Machine.
Մոնտեսքյո Ավանտես

Մոնտեսքյո Ավանտես (ֆր.՝ Montesquieu-Avantès), համայնք Ֆրանսիայում՝ Միջին Պիրենեյան մարզի Արյեժ գավառում։ Մտնում է Սեն Լիզե կանտոնի կազմի մեջ։ Համայնքի շրջանը Սեն Ժիրոն է։
Համայնքի INSEE կոդ՝ 09204։


== Բնակչություն ==
Համայնքի բնակչությունը 2008 թվականին կազմում էր 239 մարդ։


== Տնտեսություն ==
2007 թվականի տվյալներով 127 աշխատունակ տարիքի մարդկանցից (15-64 տարեկան) 98-ը տնտեսապես ակտիվ էին, 29-ը անգործունակ (ակտիվության ցուցանիշը 77,2 %, 1999 թվականին եղել է՝ 68,6 %)։ 98 աշխատունակ բնակիչներից 88-ը աշխատում էին (52 տղամարդ և 36 կին), անաշխատանք էին 10-ը (3 տղամարդ և 7 կին)։ 29 անգործունակ մարդկանցից 6-ը աշակերտներ կամ ուսանողներ են, 8-ը թոշակառու, 15-ը անաշխատունակ էին այլ պատճառներով։


== Տեսարժան վայրեր ==
Տրուա Ֆրեր քարանձավ
Տյուկ դ’Օդուբեր քարանձավ
Անլեն քարանձավ
Լակր դղյակ


== Պատկերասրահ ==

		
		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Մոնտեսքյո Ավանտես» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-2-15 
«Մոնտեսքյո Ավանտես» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-26
Լսարան (կոնֆերանս)

Լսարան, Մոսկվայում անցկացվող արտագնաց մշակութա-կրթական հայկական ամենամյա կոնֆերանս։ Լսարանը հանդիսանում է բազմաթիվ օրհասական և արդիական թեմաների վերաբերյալ   շփման և քննարկման հարթակ։


== Սկզբունքները ==
Լսարանը ունի հետևյալ հիմնարար սկզբունքները.

Միջոցառմանը որպես սպիկեր, մասնակի կամ կամավոր կարող է մասնակցել յուրաքանչյուր ցանկացող անկախ տարիքից, սեռից, ազգությունից և քաղաքական հայացքներից։
կոնֆերանսի մասնակիցները ունեն ընտրության իրավունք և հենց իրենք էլ ձևավորում են Լսարանի իրենց ցուցակը,
Ամեն մասնակից ինքնուրույն վճարում է իր մասնակցության և տեղավորման գումարը,
Կամավորներին և սպիկերներին կոնֆերանսի մասնակիցները կարող են տրամադրել մասնակի կամ ամբողջական սուբսիդավորում,
Կոնֆերանսն օրհասական և արդիական թեմաների վերաբերյալ շփման և քննարկման հարթակ է։


== Պատմություն ==

Լսարանի կազմակերպման գաղափարը ակուն է առնում Մեծ Բրիտանիայում 1980 թվականից անցկացվող հրեական ամենամյա «Լիմուդ» (անգլ.՝ Limmud) կրթական բարեգործական կոնֆերանսից,
Առաջին Լսարանը տեղի է ունեցել Մոսկվայում 2015 թվականին և այդ միջոցառմանը մասնակցել է 311 մարդ և ելույթ է ունեցել ավելի քան 30 սպիկեր։ Լսարան-2015-ը կազմակերպել են ավելի քան 20 կամավոր։ Լսարանը կոնֆերանսի մասնակիցներին հնարավորություն է տալիս տեղեկություն իմանալ այդ ոլորտներից, որոնց մասնակիցները, սովորաբար չեն առնչվում պրոֆեսիոնալ և առօրյա կյանքում, ինչպես նաև ունկնդրել և ծանոթանալ տարբեր գրողների, բիզնեսմենների, բլոգերների, պատմաբանների, ճարտարապետների, ռեստորատորների և զանազան այլ մասնագիտությունների ներկայացուցիչների և հետաքրքիր մարդկանց հետ։ Կոնֆերանսի ծրագիրը կազմված է այն եղանակով, որ օրվա ընթացքում զուգահեռ ընթանում է միանգամից մի քանի սեսիա՝ լեքցիաներ, թրենինգներ, մաստեր կլասներ, համերգներ, ստեղծագործական ներկայացումներ և այլն։


== Տես նաև ==
Լիմուդ
Վիքիճամբար


== Ծանոթագրություններ ==
Անդրեյ Պյատով

Անդրեյ Պյատով (ուկրաիներեն՝ Андрій П'ятов, հունիսի 28, 1984(1984-06-28), Կրոպիվնիցկի, Ուկրաինական ԽՍՀ, ԽՍՀՄ), ուկրաինացի պրոֆեսիոնալ ֆուտբոլիստ։ Ներկայումս հանդես է գալիս Շախտյոր Դոնեցկի և Ուկրաինայի ազգային հավաքականի կազմում։ Խաղում է դարպասապահի դիրքում։


== Ակումբային կարիերա ==


=== Շախտյոր Դոնեցկ ===
Պյատովը իր պրոֆեսիոնալ ֆուտբոլիստի կարիերան սկսել է 2002 թվականին Վորսկլա Պոլտավայում։
2006 թվականի դեկտեմբերի 13-ին Պյատովը 880․000 եվրոյի դիմաց տեղափոխվել է Շախտյոր Դոնեցկ։ 2006-07 մրցաշրջանի շարունակությունը անցկացրեց Վորսկլայում և ամռանը միացավ Շախտյորին։ 2007-08 մրցաշրջանում Պյատովը դարձավ Շախտյորի հիմնական դարպասապահը։ Իր դեբյուտը ակումբի կազմում նշեց 2007 թվականի հուլիսի 10-ին՝ Ուկրաինայի սուպերգավաթի Դինամո Կիևի դեմ խաղում։ Խաղի հիմնական ժամանակն ավարտվեց 2-2 հաշվով և Դինամոն հաղթեց 6-4 հաշվով հետխաղյա 11-մետրանոցների հարվածաշարում։ Ուկրաինայի առաջնությունում Շախտյորի կազմում դեբյուտը նշեց հուլիսի 15-ին՝ նույն Դինամո Կիևի դեմ խաղում։ Եվրոպական առաջնություններում իր դեբյուտը նշեց 2007 թվականի հուլիսի 31-ին՝ Չեմպիոնների Լիգայի որակավորման 2-րդ փուլի Փյունիկի դեմ խաղում։
2008-09 մրցաշրջանում Պյատովը Շախտյորի հետ հաղթեց ՈՒԵՖԱ Գավաթը՝ եզրափակչում 2-1 հաշվով պարտության մատնելով Վերդեր Բրեմենին։ 2009 թվականի նոյեմբերի 1-ին՝ Չեռնոմորեց Օդեսայի դեմ խաղում Պյատովը անցկացրեց իր 100-րդ հանդիպումը Շախտյորի կազմում, ինչպես նաև ճանաչվեց այդ խաղի լավագույն ֆուտբոլիստ։ 2015 թվականի հոկտեմբերի 21-ին՝ Մալմյոյի դեմ Չեմպիոնների Լիգայի խաղում Պյատովը հետ մղեց 11-մետրանոց հարվածը՝ դառնալով ուկրաինական ակումբների պատմության եվրոպական առաջնություններում ամենաշատ 11-մետրանոց հետ մղած դարպասապահը՝ 4 սեյվով։


== Միջազգային կարիերա ==

Պյատովը Ուկրաինայի ազգային հավաքական առաջին անգամ հրավիրվեց 2006 թվականին և մասնակցեց 2006 թվականի աշխարհի առաջնությանը, սակայն չանցկացրեց ոչ մի հանդիպում։ Իր դեբյուտը ազգային հավաքականում նշեց 2007 թվականի օգոստոսի 22-ին՝ Ուզբեկստանի դեմ խաղում։
Ուկրաինայի կազմում Պյատովը մասնակցեց Եվրո 2012-ին՝ անցկացնելով բոլոր 3 հանդիպումները և բաց թողելով 4 գնդակ, իսկ Ուկրաինան զբաղեցրեց 3-րդ հորիզոնականը՝ դուրս մնալով առաջնությունից։ Նա մասնակցեց նաև Եվրո 2016-ի Ուկրաինայի 3 խաղերին, և Ուկրաինան դուրս մնաց խմբային փուլից։


== Կարիերայի վիճակագրություն ==


=== Ակումբային վիճակագրություն ===
2018 թվականի մարտի 23-ի դրությամբ


=== Միջազգային վիճակագրություն ===
2018 թվականի մարտի 23-ի դրությամբ


== Նվաճումներ ==


=== Ակումբային ===
Ուկրաինայի առաջնություն․ 2007-08, 2009-10, 2010-11, 2011–12, 2012–13, 2013–14, 2016–17
Ուկրաինայի գավաթ․ 2007-08, 2010–11, 2011–12, 2012–13, 2015–16, 2016–17
Ուկրաինայի սուպերգավաթ․ 2008, 2010, 2012, 2013, 2014, 2015, 2017
ՈՒԵՖԱ Գավաթ․ 2009


=== Անհատական ===
Ուկրաինայի առաջնության լավագույն դարպասապահ․ 2009–10, 2013–14, 2015–16, 2016–17


== Ծանոթագրություններ ==


== Արտաքին հղումներ ==
Պյատովի պաշտոնական Ինստագրամի էջը
Պյատովը transfermarkt-ում
Պյատովը WhoScored.com կայքում
Պյատովը Շախտյորի պաշտոնական կայքում
Պյատովը ՈՒԵՖԱ-ի պաշտոնական կայքում
Պյատովը ՖԻՖԱ-ի պաշտոնական կայքում Archived 2018-03-06 at the Wayback Machine.
Կոսյակովկա (գյուղ, Ստերլիտամակսկի շրջան)

Կոսյակովկա (ռուս.՝ Косяковка, բաշկիրերեն՝ Косяковка), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 747 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեն Ժուլիեն դու Գուա

Սեն Ժուլիեն դու Գուա (ֆր.՝ Saint-Julien-du-Gua), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 177 մարդ, բնակչության խտությունը` 10.44 մարդ/կմ²։ Բնակավայրը զբաղեցնում է 16.96 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Լիոն քաղաքից` 115 կմ հարավ, Պրիվա քաղաքից` 13 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 84 աշխատունակ (15-64 տարեկան) բնակիչ, որոնցից ակտիվ էին 53-ը, իսկ ոչ ակտիվները` 31։ Ակտիվության ցուցանիշը կազմում է 63,1 %։ 53 աշխատունակ մարդկանցից աշխատել է 48 անձ (31 տղամարդ և 17 կին)։ Գործազուրկ են եղել 5 անձ (3 տղամարդ և 2 կին)։ 31 անաշխատունակներից 3-ը եղել են աշակերտներ կամ ուսանողներ, 18-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Քարտեզագրական գեներալիզացիա

«Գեներալիզացիա» բառը ծագել է ֆրանսերեն «generalisation» - ընդհանրացում բառից, որն իր հերթին ածանցված է, լատիներեն «generalis» բառից, որը նշանակում է ընդհանուր գըլխավոր։
Գեներալիզացիա ասելով հասկացվում է գլխավորի, էականի ընտրությունը, նրա նպատակասլաց ընդհանրացումը, նկատի առնելով քարտեզի նշանակամանը և մասշտաբին համապատասխան իրականության պատկերումը հիմանական, տիպական, բնորոշ առանձնահատկություներով։
Գեներալիզացիան ուժեղացնում և ակնառու է դարձնում քարտեզի ճանաչողականու-
թյունը։ Նա օժանդակում է վեր հանելու այն հիմնական և էական գծերը, որոնք յուրահատուկ են տվյալ երևույթին։
Գեներալիզացիան կախված է՝
ա) մասշտաբից, բ) քարտեզի նշանակումից, գ) պատկերվող տերիտորիայի լանդշաֆտի բնույթից։
Մասշտաբը չի սահմանափակվում գեներալիզացիաի միայն տեխնիկական կողմով։ Մասշտաբի փոքրացման դեպքում հնարավոր չի լինում խոշոր մասշտաբի քարտեզի վրա պատկերված օբյեկտները միևնույն մանրամասնությամբ ցույց տալ համեմատաբար ավելի փոքր մասշտաբի քարտեզի վրա, բացի դրանից պահանջվում է նոր կազմվող քարտեզի վրա ցույց տալ բոլոր այն տարրերը, որոնք տիպիկ են, բնորոշ են, յուրահատուկ են պահանջվող քարտեզի համար․ օրինակ՝ առանձին շրջանների վարչական քարտեզը կազմելիս մեծ նշանակություն ունի բոլոր շրջկենտրոնների և միջգյուղային կարևորագույն ճանապարհների պատկերումը տվյալ պետության քարտեզի վրա ավելորդ է, երկրորդա-
կան է․ նրանցից ընտրվում են միայն այնպիսիները, որոնք ունեն պետական նշանա-
կություն։ 
Քարտեզի նշանակաումը հենց ինքը ցույց է տալիս գեներալիզացիաի ուղղությունը, ընտրության և ընդանրացման աստիճանը։
Գեներալիզացիա պետք է կատարել հետևալ ուղղություններով․
ա) եզրագծերի ընդհանրացումով,
բ) քանակական հատկանիշների ընդհանրացումով,
գ) որակական հատկանիշների ընդհանրացումով,
դ) քարտեզահանվող օբյեկտների ընտրությամբ,
ե) անհատական տարրերը հավաքականով փոխարինելով։
Մանոզ

Մանոզ, C6H12O6 միաշաքար, գլյուկոզի իզոմեր։ Մոլեկուլային զանգվածը՝ 180, 16։ Լավ լուծվում է ջրում, հալման ջերմաստիճանը՝ 132 °C։ Չի լուծվում եթերում և օրգանական այլ լուծիչներում։ Մտնում է բուսական, կենդանական և բակտերային բազմաթիվ բազմաշաքարների բաղադրության մեջ։ Հայտնի է α- և D-ձևով։ Բնության մեջ հանդիպում է D-ձևը։ Ազատ վիճակում պարունակվում է ցիտրուսային բույսերի պտուղներում, քարընկույզի կեղևում, գարու, ցորենի հատիկներում են։ Մանոզը օքսիդանալիս առաջացնում է D-մանոնաթթու և մանոնաշաքարաթթու, վերականգնվելիս վերածվում է մանիտի։


== Ծանոթագրություններ ==
Զենիցա

Անվան այլ կիրառումների համար տե՛ս՝ Զենիցա (այլ կիրառումներ)Զենիցա (բոս․՝ Zenica, խորվ.՝ Zenica, սերբ.՝ Зеница [zɛ̂nitsa]), քաղաք Բոսնիա և Հերցեգովինայի կենտրոնական մասում՝ Սարաևեյից 70 կմ դեպի հարավ-արևելք։ Քաղաը գտնվում է Բոսնա գետի ափին և շրջապատված է լեռներով ու բլուրներով։ Հանդիսանում է համանուն համայնքի վարչական կենտրոնը։ 2013 թվականի մարդահամարի տվյալների համաձայն՝ բնակչությունը կազմում է 115,134 մարդ։


== Աշխարհագրություն ==
Զենիցան տեղակայված է Բոսնա գետի ափին, որից էլ իր անունն է ստացել Բոսնիան։ Քաղաքը տեղակայված է ծովի մակարդակից 316 մ բարձրության վրա։

Մակերեսը՝ 500 քառ. կմ,
Լայնությունն ու երկարությունը՝ 44°12' և 17°56',
Բարձրությունը ծովի մակարդակից՝ 316 մ,
Բարեբեր հողեր՝ 64,14 քառ. կմ (12.69 %),
Անտառներ՝ 37,84 քառ. կմ (60.90 %),
Արոտավայրեր՝ 11,81 քառ. կմ (2.34 %),
Դաշտեր՝ 72,63 քառ. կմ (14.37 %)։


== Ժողովրդագրություն ==


=== Համայնքի բնակչություն ===
2005 թվականին Զենիցա համայնքի բնակչության ազգային կազմն ուներ հետևյալ պատկերը՝ 85 % բոսնիացիներ, 8 % խորվաթներ ու 5 % սերբեր։


=== Քաղաքի բնակչություն ===


== Տրանսպորտ ==

Զենիցան Սարաևոյի հետ (որը տեղակայված է 70 կմ դեպի հարավ-արևելք) հաղորդակցություն ունի ավտոմոբիլային ճանապարհների ու երկաթուղու միջոցով, որոնք ձգվում են Բոսնա գետի հովտով։ Ամենամոտ օդանավակայանը Սարաևոյի միջազգային օդանավակայանն է։ Երկաթուղին Զենիզայից ձգվում է դեպի հարավ՝ հասնելով մինչև Պլոչե քաղաք։


== Ծանոթագրություններ ==


== Արտաքին հղումներ ==
Պաշտոնական կայք
Վելիկի Պրիկոլ

Վելիկի Պրիկոլ (ուկրաիներեն՝ Великий Прикіл), գյուղ Ուկրաինայի Սումիի մարզի Կրասնոպոլիեի շրջանում։
2001 թվականի տվյալներով Վելիկի Պրիկոլ գյուղում բնակվում էր 194 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տելուրիդներ

Տելուրիդներ, 1․ անչարի միացությունները իրենից ավելի էլեկտրադրական տարրերի, հիմնականում մետաղների հետ։ Ընդհանուր բանաձևը՝ M2Ten (ո-ը մետաղի օքսիդացման աստիճանն է)։ Ալկալիական մետաղներն առաջացնում են նաև պոլիտելուրիդներ (օրինակ, Na3Tey), անցումային մետաղները՝ փոփոխական բաղադրության միացություններ։ Բյուրեղական, կիսահաղորդչային նյութեր են, քայքայվում են ուժեղ թթուներում և խոնավ օդում։ Ալկալիական մետաղների Տելուրիդներ լուծվում են ջրում։ Բնության մեջ հանդիպում են միներալների ձևով։ Մտացվում են համապատասխան տարրերի միահալումով։ Ջրում սահմանային թույլատրելի կոնցենտրացիան 0,01 1գ/մ3 է, հաշված Te2֊+ վրա։ 2․ Միներալների խումբ, ծանր մետաղների և տելուրի միացություններ։ Բնության մեջ հազվագյուտ են, հայտնի են արծաթի, ոսկու, բիսմուտի, կապարի, սնդիկի Տելուրիդներ (պետցիտ, կալավերիտ, տելուրբիսմուտիտ, ալթայիտ, կոլորադոիտ և այլն)։ Տելուրիդներ իրենց հատկություններով հիշեցնում են սուլֆիդներին (մետաղային փայլ, էլեկտրահաղորդականություն, բարձր խտություն), սակայն նրանցից տարբերվում են ցածր կարծրությամբ, հերձումով և այլն։ Տելուրիդներ հանդիպում են հիդրոթերմալ հանքավայրերում սուլֆիդների հետ, երբեմն ոսկու և տելուրի հանքանյութ են։ Հայտնի են ԽՍՀՄ-ում, Ռումինիայում, ԱՄՆ-ում, Ավստրալիայում։ 
Հայաստանում Տելուրիդներ հայտնաբերվել և նկարագրվել են ոսկու, պղնձի, պղինձ-մոլիբդենային, բամետաղային հանքանյութերում։
Լեհվազի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Լեհվազ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 6 հուշարձան (5 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Նովի Իրժավեց (գյուղ, Օրոժիցյայի շրջան)

Նովիյ Իրժավեց (ուկրաիներեն՝ Новий Іржавець), գյուղ Ուկրաինայի Պոլտավայի մարզի Օրոժիցյայի շրջանում։
2001 թվականի տվյալներով Նովիյ Իրժավեց գյուղում բնակվում էր 409 մարդ։ Բնակավայրը զբաղեցնում է 1784 կմ² տարածք։ Բնակչության խտությունը կազմում էր 229,26 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բալաղյան

Բալաղյան, հայկական ազգանուն։


== Ազգանունը կրողներ ==
Սամվել Աղայի Բալաղյան (1865-1950), բնագետ, մանկավարժ։


== Ծանոթագրություններ ==
Մոնրուպինո

Մոնրուպինո (իտալերեն՝ Monrupino), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Տրիեստի գավառում։
Բնակչությունը կազմում է 869 մարդ՝ ըստ 2008 թվականի մարդահամարի տվյալների, բնակչության խտություն՝ 72 մարդ/կմ²։ Զբաղեցնում է 72 կմ² մակերես։ Փոստային ինդեքս՝ 34016։ Հեռախոսային կոդ՝ 040։
Մոնրուպինոն սահմանակից է Տրիեստ, Սգոնիկո, Սեժանա (Սլովենիա) մունիցիպալիտետներին։


== Ժողովրդագրություն ==
Բնական աճ


== Կապի տվյալներ ==
Հեռախոս՝ 040 327122
Էլեկտրոնային փոստ՝ segreteria@com-monrupino.regione.fvg.it


== Պատկերասրահ ==

		


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կաչաեթի

Կաչաեթի (վրաց.՝ კაჩაეთი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։


== Դիրք ==
Գտնվում է ծովի մակարդակից 1180 մետր բարձրության վրա։ Շրջկենտրոն Ամբրոլաուրից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 94 մարդ։


== Ծանոթագրություններ ==
Սամվել Դանիելյան (այլ կիրառումներ)

Սամվել Դանիելյան անունը կարող է վերաբերել հետևյալ անձանց.

Սամվել Դանիելյան (ըմբիշ), (1971), հայ ըմբիշ։
Սամվել Դանիելյան (ճարտարապետ), (1951), հայ ճարտարապետ։ Երևան քաղաքի գլխավոր ճարտարապետ (2004-2011)։
Սամվել Դանիելյան (բժիշկ), ուռուցքաբան-արյունաբան։
Սամվել Դանիելյան (դերասան), Երևանի պատանի հանդիսատեսի թատրոնի դերասան։


== Ծանոթագրություններ ==
(7652) 1991 RL5

(7652) 1991 RL5, աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 13-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 3,041076 ա. մ., առավելագույնը մոտենում է 2,4255 ա. մ. հեռավորության վրա և հեռանում 3,6566 ա. մ.։ Արեգակի շուրջ մեկ ամբողջական պտույտ է կատարում 1937,04 երկրային օրվա ընթացքում, իր ուղեծրով շարժվելով միջինում 0,18585 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7652) 1991 RL5 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կաստելանցա

Կաստելանցա (իտալերեն՝ Castellanza), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը 14 659 մարդ։ Բնակչության միջին խտությունը՝ 2428 մարդ/կմ²։ Զբաղեցնում է 6 կմ² տարածք։ Փոստային ինդեքս՝ 21053: Հեռախոսային կոդը՝ 0331։
Սուրբ Հուլիոս Օրտացին հարգվում է որպես կոմունայի հովանավոր։ Տոնը նշվում է ամեն տարի հունվարի 31-ին։


== Արտաքին հղում ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==